
RAPORT DE SPECILAITATE
privind aprobarea proiectului” Servicii de reparaţie generală cu reconstrucţie şi modernizare a vagoanelor de tramvai tip GT4” si a cheltuielilor legate de proiect



            Având în vedere Expunerea de motive nr. SC2018-22239/25.09.2018 a Primarului Municipiului Timișoara și Proiectul de hotărâre pentru aprobarea Proiectului” Servicii de reparaţie generală cu reconstrucţie şi modernizare a vagoanelor de tramvai tip GT4” si a cheltuielilor legate de proiect facem următoarele precizări:
           Municipiul Timisoara doreste sa-si imbunatateasca continuu performantele in domeniul transportului public de persoane.  In acest scop are in vedere sa asigure satisfacerea continua a cerintelor si asteptarilor clientilor printr-o inalta calitate a transportului public de persoane si in acelasi timp sa protejeze mediul inconjurator prin prevenirea si controlul poluarii. 
           Modernizarea parcului de material rulant al Timisoarei este un pas firesc si necesar care urmeaza reabilitarii infrastructurii.                   
            Parcul de tramvaie al Societatii de Transport Timişoara este alcătuit din tramvaie second-hand, achiziţionate din Germania, a căror durata de serviciu este depăşită, iar prin reparaţiile curente efectuate se prelungeşte durata de serviciu a acestora. Totodată SMT Timişoara are mari dificultăţi in asigurarea pieselor de schimb si/sau subansamblelor. 
	 Având în vedere că tramvaiele vechi din flota operatorului local nu sunt accesibile, sunt dificil de operat şi necesită mentenanță preventivă costisitoare, motoarele diesel nu corespund normelor recente de poluare EURO, în timp ce troleibuzele și tramvaiele au echipament de tracțiune rezistiv ineficient, pentru îmbunătăţirea operării flotei şi reducerea costurilor de mentenanță este necesară înlocuirea strategică a vehiculelor, conform unor standarde înalte de accesibilitate şi deplasare.
            In acest scop, a fost incheiat Contractul de prestare servicii nr. 58/03.12.2012 intre Municipiul Timisoara si SC Club Feroviar SRL Bucuresti, avand ca obiect servicii de consultanta pentru elaborarea unei propuneri de documentatie privind atribuirea contractului de achizitie si/sau modernizare tramvaie, in conformitate cu documentatia de atribuire, cu respectarea reglementarilor legale in vigoare si obligatiile asumate prin contract.
          In executarea obligatiilor asumate prin contractul de mai sus, prestatorul SC Club Feroviar SRL Bucuresti a intocmit Studiul privind variantele de achizitie si/sau modernizare tramvaie. Acesta reprezinta o analiza retrospectiva si de perspectiva asupra posibilitatilor de modernizare a parcului de tramvaie si promovarea transportului electric in Municipiul Timisoara.
    Pentru realizarea proiectului de investiţii de modernizare a parcului de tramvaie destinate transportului public local din Municipiul Timişoara, pentru asigurarea unei utilizări eficiente a resurselor financiare şi pentru minimizarea costurilor autorităţii publice locale se consideră oportună modernizarea a maxim 30 de tramvaie din propria flotă. Principalele beneficii ale modernizării sunt:
· investiţie iniţială mai mică: tramvaiul care se modernizeaza este cel din proprietatea operatorului iar costurile de reproiectare, reconstrucţie şi modernizare identificate pe piaţă se ridică la circa 0,65 – 0,75 milioane Euro, spre deosebire de 1,5- 2 milioane Euro, pentru un tramvai nou;
· tramvaiul modernizat este adus la standardele actuale prin reproiectarea, modernizarea şi înlocuirea grupelor principale ale vehiculului. Astfel el poate să păstreze caracteristicile de bază iniţiale (lungime, lăţime, număr de locuri etc) şi i se aduc îmbunătăţiri majore ce ţin de: performanţele tehnice ( creşterea puterii de tracţiune, recuperare energie, creşterii puterii de frânare etc.), performanţele în exploatare (eficientizarea modului de operare a vehiculului, sistem de diagnoză funcţii principale de comandă şi control vehicul), confort şi siguranţă călători (aer condiţionat, distribuirea ergonomică a scaunelor, sisteme de informare pasageri: acustică şi vizuală, camere de supraveghere) precum şi designul exterior (culoare, concept de formă şi design);
· modernizarea tramvaielor include integrarea industriei orizontale româneşti, a unor producători de componente de înalt nivel tehnic, în proporţie de cel puţin 60%;
· prin modernizare tramvaiul primeşte o nouă identitate şi o nouă perioadă de exploatare, prin prelungirea cu cel puţin 14 ani. 
Pentru obiectivul „Servicii de reparaţie generală cu reconstrucţie şi modernizare a vagoanelor de tramvai tip GT4” s-a încheiat Acordul – cadru  de prestări servicii nr. 108/16.04.2014 cu asocierea formată din SC ELECTROPUTERE VFU PAŞCANI SA – lider şi ASTRA Vagoane Călători SA.
	Prin Acordul –cadru de prestări servicii mai sus menţionat promitentul – prestator se obligă, ca în baza contractelor subsecvente încheiate cu promitentul-achizitor să presteze servicii de reparaţie generală cu reconstrucţie şi modernizare a vagoanelor de tramvai de tip GT4. Cantităţile previzionate a se realiza sunt minim 1 tramvai maxim 30 tramvaie, în baza contractelor subsecvente cantitatea va fi prestată astfel:
- primele 2 contracte subsecvente min. 1 ÷ max. 7  tramvaie. 
- contracte subsecvente 3 şi patru min. 1 ÷ max. 8  tramvaie. 
           Astfel, primul contract subsecvent de prestări servicii nr. 146/11.06.2014 a fost încheiat pentru o cantitate de 2 tramvaie. Al doilea contract subsecvent nr. 252/24.08.2015 s-a încheiat pentru o cantitate de 7 tramvaie, respectându-se prevederile Acordului – cadru de prestări servicii nr. 108/16.04.2014 mai sus menţionate, al treilea contract subsecvent nr. 331/25.11.2015 s-a încheiat pentru o cantitate de 5 tramvaie, al patrulea contract subsecvent nr. 25/30.03.2017 s-a încheiat pentru o cantitate de 8 tramvaie, iar al cincilea contractul subsecvent nr. 157/24.10.2017 s-a încheiat pentru o cantitate de 8 tramvaie.
           Agenţia pentru Dezvoltare Regională Vest, a realizat la sfârşitul anului 2017 un inventar al potenţialelor proiecte alternative derulate de autorităţile publice locale şi judeţene la nivelul Regiunii Vest. Printre proiectele care ar putea fi incluse în categoria de proiecte alternative se numără şi obiectivul „Servicii de reparaţie generală cu reconstrucţie şi modernizare a vagoanelor de tramvai tip GT4”. Unul dintre criteriile de eligibilitate este ca proiectul propus spre finanţare să nu fie încheiat sau implementat integral  înainte de depunerea cererii de finanţare. 
          In conformitate cu Apelul de proiecte  lansat prin aplicatia electronica MySMIS, dedicat proiectelor nefinalizate, activitatile sprijinite în cadrul Obiectivului specific 4.1 sunt:
         “A. Investitii destinate îmbunatatirii transportului public urban de calatori Mijloace de transport utilizate pentru prestarea serviciului de transport public de calatori
Achizitionarea de material rulant (tramvaie);
Modernizarea materialului rulant existent (tramvaie);
Achizitionarea de troleibuze;
Achizitionarea de autobuze…”
           Data si ora de închidere a depunerii de proiecte: 09.10.2018, ora 12.00.
           Ţinând cont de cele mai sus exprimate propunem spre aprobare proiectului” Servicii de reparaţie generală cu reconstrucţie şi modernizare a vagoanelor de tramvai tip GT4” si a cheltuielilor legate de proiect.

